На основу члана 16. до 19. Закона о финансирању политичких активности („Службени гласник РС“, број 43/2011, 123/2014 и 88/2019), Одлуке о расподели мандата и утврђивању резултата избора за одборнике Скупштине Општине Владичин Хан, број 013-61/2/2020 од 29.06.2020. године Изборне комисије Општине Владичин Хан, члана 30. Одлуке о Општинском већу Општине Владичин Хан („Службени гласник Града Врања“, број 9/19) и члана 73. Пословника Општинског већа Општине Владичин Хан („Службени гласник Града Врања“, број 31/20), Општинско веће Општине Владичин Хан на седници одржаној 19.10.2020.године донело је

**О Д Л У К У**

**О УТВРЂИВАЊУ ВИСИНЕ СРЕДСТАВА ЗА ПОКРИЋЕ ТРОШКОВА**

**РЕДОВНОГ РАДА ПОЛИТИЧКИХ СУБЈЕКАТА У 2020. ГОДИНИ**

**НАКОН ОДРЖАВАЊА РЕДОВНИХ ИЗБОРА – НОВИ САЗИВ**

Члан 1.

**Утврђује се** обим средстава за финансирање трошкова редовног рада у 2020. години у укупном износу од **161.140,06 динара** политичким субјектима - подносиоцима изборних листа које су на локалним изборима у 2020. години освојиле мандате, сразмерно броју освојених мандата, на следећи начин:

|  |  |  |  |  |  |  |  |
| --- | --- | --- | --- | --- | --- | --- | --- |
| **Финансирање редовног рада политичких партија за период 21.06.2020.-31.12.2020. године НОВИ САЗИВ** | | | | | | | |
|
| Ред. Број | Назив изборне листе -коалиције | Број освојених мандата | Број важећих гласова | Проценат важећих гласова | коеф. Корек. | Коригован број гласова | Расподела средстава партијама |
| 1 | Александар Вучић -За нашу децу | 24 | 6485 | 60.62 | 1 | 6485.00 | **95,730.42** |
| 2 | СПС Ивица Дачић | 3 | 1078 | 10.08 | 1 | 1078.00 | **15,913.24** |
| 3 | Метла 2020 - Да почистимо Хан Зоран Т. Стојановић Брзи | 1 | 435 | 4.07 | 1.5 | 652.50 | **9,632.09** |
| 4 | Драган Марковић Палма - Јединствена Србија (ЈС) | 0 | 177 | 1.65 | 1 | 0.00 | **0.00** |
| 5 | ГГ Новица Петровић - Домаћински за Владичин Хан | 8 | 2168 | 20.27 | 1 | 2168.00 | **32,003.63** |
| 6 | Руска странка Бранислав Миљковић Зуне | 1 | 355 | 3.32 | 1.5 | 532.50 | **7,860.67** |
| **УКУПНО:** | | 37 | 10698 | 100.00 |  | 10916.00 | **161,140.06** |

Члан 2.

Средства утврђена на начин из члана 1. Ове Одлуке уплатиће се на рачун средстава за редовно финансирање сваког појединачног политичког субјекта.

Посебном Одлуком Општинског већа број: 06-49/3/20-III од 09.06.2020. године прецизирани су износи средстава за финансирање трошкова редовног рада политичких субјеката који су освојили мандате на локалним изборима.2016.године а у свему у складу са Одлуком о расподели мандата и утврђивању резултата избора за одборнике Скупштине Општине Владичин Хан у 2016. години, Изборне комисије Општине Владичин Хан.

Члан 3.

Сваки од политичких субјеката који су освојили мандате дужан је да Одељењу за привреду и финансије Општинске управе Владичин Хан достави копију картона депонованих потписа за рачун из члана 2. ове Одлуке након чега ће уследити пренос средстава према распореду утврђеном у члану 1. ове Одлуке.

Члан 4.

Ова Одлука ступа на снагу осмог дана од дана објављивања на Огласној табли Општинске управе и сајту Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-79/9/20-III**

**ЗАМЕНИК ПРЕДСЕДНИКА**

**Владимир Костић**

**О Б Р А З Л О Ж Е Њ Е**

Према Закону о финансирању политичких активности за финансирање редовног рада политичких субјеката који у локалној скупштини имају одборнике, одређују се средства на нивоу од **0,105% пореских прихода буџета Општине.**

На тај начин обрачун средстава за финансирање укупног редовног рада политичких субјеката са територије Општине Владичин Хан у 2020. години, а имајући у виду ***Одлуку о буџету Општине Владичин Хан за 2020. годину****,* извршен је на следећи начин:

Порески приходи **289.530.000,00 x 0,105% = 304.006,50 динара**

Укупан обим средстава од **304.006,50** динара распоређује се политичким субјектима **на основу освојених мандата а сразмерно броју важећих гласова освојених на локалним изборима.**

**Додатно, сходно протоку календарских дана укупан износ средстава подељен је на износ за расподелу старом сазиву (172 дана/366дана), 46,99% односно 142.866,44 динара**

**Аналогно претходном, за нови сазив одређен је укупан обим средстава од 161.140,06 динара.** Исти је одређен према броју преосталих дана рачунајући од дана одржавања локалних избора 194/366 односно 53,01%. Детаљна расподела новом сазиву извршена је по проглашењу изборних резултата, у складу са Законом а на основу Одлуке о расподели мандата и утврђивању резулата избора за одборнике Скупштине Општине Владичин Хан, број: 013-61/2/2020 од 29.06.2020. године.

Број гласова политичког субјекта који се узима као основица за расподелу средстава обрачунава се тако што се број гласова до 5% важећих гласова свих бирача који су гласали множи коефицијентом 1,5, а број гласова преко 5% важећих гласова свих бирача који су гласали множи коефицијентом 1.

**ОДЕЉЕЊЕ ЗА ФИНАНСИЈЕ И ПРИВРЕДУ ОПШТИНСКЕ УПРАВЕ ВЛАДИЧИН ХАН**